अध्याय - 9
भारत की मृदा
(Soil of Bharat)
प्रत्येक देश के आर्थिक जीवन में मिट्टी का बहुत महत्त्व होता है। भारत जैसे कृषि प्रधान देश में तो इसका महत्त्व और भी अधिक है, क्योंकि हमारे देश में 70 प्रतिशत से अधिक लोग अपनी आजीविका के लिए कृषि पर ही आधारित हैं । मृदा भूमि की वह परत है, जो चट्टानों के विखण्डन, विघटन और जीवांशों के सड़ने-गलने से मिलकर बनती है । इसमें पेड़-पोधौं को उगाने की क्षमता होती है । इसका निर्माण व गुण चट्टानों, जलवायु और वनस्पति पर निर्भर करता है।
रचना-विधि के अनुसार मिट्टी के दो प्रकार हैं- स्थानीय और विस्थापित (Transported) । ऋतु क्रिया के प्रभाव से विखण्डित चट्टानें जब अपने मूल स्थान से नहीं हटती या बहुत कम हटती हैं, तो इस प्रकार से निर्मित मिट्टी को स्थानीय मिट्टी कहा जाता है। दक्षिण भारत के पठारों पर ऐसी मिट्टी मिलती है। ऐसी मिट्टी जिन चट्टानों से बनती हैं, उनके गुण उसमें विद्यमान रहते हैं। यही कारण है कि वहाँ की रवेदार परिवर्तित चट्टानों से निर्मित मिट्टी कंकरीली, मोटे कणों वाली, लाल रंग की और अनुपजाऊ होती है। जहाँ लावा के विघटन से मिट्टी का निर्माण हुआ है, वहाँ मिट्टी काली और उपजाऊ होती है ।
नदी, हिमनद, पवन आदि के प्रभाव से विखण्डित चट्टानों से बनी मिट्टी जब अपने मूल स्थान से हटकर दूर चली जाती है, तो इस तरह से निर्मित मिट्टी को विस्थापित मिट्टी कहा जाता है। भारत में मध्यवर्ती मैदानों तथा तटीय मैदानों की मिट्टियाँ इसी प्रकार की हैं। ये मिट्टियाँ बहुत ही उपजाऊ होती हैं ।
हमारे देश की विशालता व भिन्न प्राकृतिक रचना के कारण यहाँ विभिन्न प्रकार की मिट्टियों का पाया जाना स्वाभाविक है । आर्थिक दृष्टि से इसकी प्रमुख उपयोगिता फसलें उगाने में है। फसलों को उगाने में जुताई की इकाई, भूमि की सिंचाई, उपयुक्त फसलों का चुनाव, अपनाई जाने वाली कृषि-पद्धति इत्यादि का ध्यान रखना पड़ता है, जो बहुत कुछ मिट्टी की किस्म पर भी निर्भर करता है । मिट्टी की रचना व गुणों के
अधार पर भारतीय मिट्टियों का वर्गीकरण निम्नानुसार किया जा सकता है1. कांप मृदा (Alluvial Soil)
भारत के विशाल मैदान व तटीय मैदान कांप मिट्टी से बने हैं। यहाँ काँप मिट्टी नदियों द्वारा लाकर जमा की गई है। यह मिट्टी लगभग 8लाख वर्ग किलोमीटर क्षेत्र में फैली है । भौगोलिक परिस्थितियों के अनुसार इसे तीन भागों में बांटा जाता है -
(अ) पुरातन कांप मृदा (Older Alluvium) - नदियों के बाढ़क्षेत्रों से ऊँचे भागों में जहाँ बाढ़ का पानी नहीं पहुँच पाता है, पुरातन कांप मिट्टी पायी जाती है। ऐसे क्षेत्रों को बांगर ( Bangar ) के नाम से भी पुकारा जाता है। बांगर क्षेत्र बहुत उपजाऊ होता है। इनमें गहरी खेती करके वर्ष में दो फसलें उत्पन्न की जाती हैं। इनमें सिंचाई की आवश्यकता अधिक होती है ।
( ब ) नूतन कांप मृदा (NewerAlluvium) - जहाँ तक नदियों की बाढ़ का पानी पहुँच पाता है वहाँ तक नूतन कांप मिट्टी पायी जाती है । इसे नूतन कांप इसलिए कहते है क्योंकि प्रतिवर्ष नदियों द्वारा लायी हुई मिट्टी की नयी परत इन पर जमा होती रहती है । नूतन जलोढ़ वाले क्षेत्र को खादर कहते हैं । खादर क्षेत्र की मिट्टी में चीका की मात्रा अधिक होती है। इसमें सिंचाई की आवश्यकता नहीं पड़ती है ।
(स) नूतनतम कांप मृदा (Newest Alluvium) - यह मिट्टी गंगा, ब्रह्मपुत्र के डेल्टा प्रदेश में पायी जाती है। इसमें चूना, मैग्नीशियम, पोटाश, फॉस्फोरस तथा जीवांश की अधिकता होती है, जिससे कृषि के लिए यह मिट्टी बहुत उपयोगी होती है । यह मिट्टी तटीय मैदानों में भी मिलती है ।

अध्याय - नौ भारत की मृदा प्रत्येक देश के आर्थिक जीवन में मिट्टी का बहुत महत्त्व होता है। भारत जैसे कृषि प्रधान देश में तो इसका महत्त्व और भी अधिक है, क्योंकि हमारे देश में सत्तर प्रतिशत से अधिक लोग अपनी आजीविका के लिए कृषि पर ही आधारित हैं । मृदा भूमि की वह परत है, जो चट्टानों के विखण्डन, विघटन और जीवांशों के सड़ने-गलने से मिलकर बनती है । इसमें पेड़-पोधौं को उगाने की क्षमता होती है । इसका निर्माण व गुण चट्टानों, जलवायु और वनस्पति पर निर्भर करता है। रचना-विधि के अनुसार मिट्टी के दो प्रकार हैं- स्थानीय और विस्थापित । ऋतु क्रिया के प्रभाव से विखण्डित चट्टानें जब अपने मूल स्थान से नहीं हटती या बहुत कम हटती हैं, तो इस प्रकार से निर्मित मिट्टी को स्थानीय मिट्टी कहा जाता है। दक्षिण भारत के पठारों पर ऐसी मिट्टी मिलती है। ऐसी मिट्टी जिन चट्टानों से बनती हैं, उनके गुण उसमें विद्यमान रहते हैं। यही कारण है कि वहाँ की रवेदार परिवर्तित चट्टानों से निर्मित मिट्टी कंकरीली, मोटे कणों वाली, लाल रंग की और अनुपजाऊ होती है। जहाँ लावा के विघटन से मिट्टी का निर्माण हुआ है, वहाँ मिट्टी काली और उपजाऊ होती है । नदी, हिमनद, पवन आदि के प्रभाव से विखण्डित चट्टानों से बनी मिट्टी जब अपने मूल स्थान से हटकर दूर चली जाती है, तो इस तरह से निर्मित मिट्टी को विस्थापित मिट्टी कहा जाता है। भारत में मध्यवर्ती मैदानों तथा तटीय मैदानों की मिट्टियाँ इसी प्रकार की हैं। ये मिट्टियाँ बहुत ही उपजाऊ होती हैं । हमारे देश की विशालता व भिन्न प्राकृतिक रचना के कारण यहाँ विभिन्न प्रकार की मिट्टियों का पाया जाना स्वाभाविक है । आर्थिक दृष्टि से इसकी प्रमुख उपयोगिता फसलें उगाने में है। फसलों को उगाने में जुताई की इकाई, भूमि की सिंचाई, उपयुक्त फसलों का चुनाव, अपनाई जाने वाली कृषि-पद्धति इत्यादि का ध्यान रखना पड़ता है, जो बहुत कुछ मिट्टी की किस्म पर भी निर्भर करता है । मिट्टी की रचना व गुणों के अधार पर भारतीय मिट्टियों का वर्गीकरण निम्नानुसार किया जा सकता हैएक. कांप मृदा भारत के विशाल मैदान व तटीय मैदान कांप मिट्टी से बने हैं। यहाँ काँप मिट्टी नदियों द्वारा लाकर जमा की गई है। यह मिट्टी लगभग आठलाख वर्ग किलोमीटर क्षेत्र में फैली है । भौगोलिक परिस्थितियों के अनुसार इसे तीन भागों में बांटा जाता है - पुरातन कांप मृदा - नदियों के बाढ़क्षेत्रों से ऊँचे भागों में जहाँ बाढ़ का पानी नहीं पहुँच पाता है, पुरातन कांप मिट्टी पायी जाती है। ऐसे क्षेत्रों को बांगर के नाम से भी पुकारा जाता है। बांगर क्षेत्र बहुत उपजाऊ होता है। इनमें गहरी खेती करके वर्ष में दो फसलें उत्पन्न की जाती हैं। इनमें सिंचाई की आवश्यकता अधिक होती है । नूतन कांप मृदा - जहाँ तक नदियों की बाढ़ का पानी पहुँच पाता है वहाँ तक नूतन कांप मिट्टी पायी जाती है । इसे नूतन कांप इसलिए कहते है क्योंकि प्रतिवर्ष नदियों द्वारा लायी हुई मिट्टी की नयी परत इन पर जमा होती रहती है । नूतन जलोढ़ वाले क्षेत्र को खादर कहते हैं । खादर क्षेत्र की मिट्टी में चीका की मात्रा अधिक होती है। इसमें सिंचाई की आवश्यकता नहीं पड़ती है । नूतनतम कांप मृदा - यह मिट्टी गंगा, ब्रह्मपुत्र के डेल्टा प्रदेश में पायी जाती है। इसमें चूना, मैग्नीशियम, पोटाश, फॉस्फोरस तथा जीवांश की अधिकता होती है, जिससे कृषि के लिए यह मिट्टी बहुत उपयोगी होती है । यह मिट्टी तटीय मैदानों में भी मिलती है ।